
Par dalības pārtraukšanu publiskās un privātās partnerības programmas 
“Īres mājokļi Latvijas speciālistiem” 2. lotē
Tiek dots vārds: Andrim Bergam, Elīnai Grūbai
Olaines novada pašvaldība izrādīja interesi dalībai publiskās un privātās partnerības programmas “Īres mājokļi Latvijas speciālistiem” 2. lotes projektā (turpmāk – Programma) ar 50 dzīvokļiem. Ar Olaines novada pašvaldības domes 2025.gada 30.jūlija sēdes lēmumu “Par pieejamu cenu īres dzīvokļu attīstības programmu” (11.prot., 15.p.) tika konceptuāli atbalstīta dalība pieejamu cenu īres dzīvokļu attīstības programmā (Programma) ar noteikta skaita un izmēra dzīvokļu pieprasījumu, rezervējot zemes gabalu Jelgavas ielā 28A, Olainē, Olaines novadā, kadastra Nr.80090042122. 

Olaines novada pašvaldība 2026.gada 29.jūnijā saņēma vēstuli (reģ.                                                    Nr. ONP/1.12./26/4454-SD) Nr. 4/2-8/4342 “Par finanšu un ekonomiskajiem aprēķiniem programmas “Īres mājokļi Latvijas speciālistiem” 2. lotei” no VAS “Valsts nekustamie īpašumi” ar apkopotu informāciju par pašvaldības plānotajām maksimālajām finanšu saistībām Programmas 2. lotes projekta ietvaros, tostarp informāciju par iespējamo maksimālo finanšu saistību apmēru atbilstoši finanšu un ekonomiskās analīzes (turpmāk – FEA) detalizētajiem pieņēmumiem, kas tika izstrādāti sadarbībā ar Centrālo finanšu un līgumu aģentūru.

Pašvaldībai būs jānodrošina īres dzīvokļu līdzfinansēšana, ņemot vērā iedzīvotāju maksātspēju un tirgus situāciju. Balstoties uz iesūtītajiem finanšu un ekonomiskajiem aprēķiniem, īres maksa īrniekam tiek aprēķināta _ EUR/m2, vidējā īres maksa mēnesī (t.sk. apsaimniekošana) – _ EUR, mēneša subsīdijas _ EUR (pašvaldības subsīdijas sastāda _ EUR, valsts – _ EUR). Kopējās īres izmaksas uz 1 m2 sastāda _ EUR (t. sk. subsīdijas _ EUR/m2, no kurām pašvaldības subsīdijas _ EUR/m2 jeb 77%, valsts –  _ EUR/m2 jeb 23%). Programmas partnerības iepirkuma līguma termiņš noteikts 27 gadi no tā noslēgšanas dienas (2 gadi būvniecībai un 25 gadi apsaimniekošanai). Pašvaldībai līdz 2026.gada augusta beigām jāpieņem domes lēmums par dalību Programmas 2. lotes projektā. Izvērtējot VAS “Valsts nekustamie īpašumi” 2026.gada 29.jūnija vēstulē Nr. 4/2-8/4342 sniegto informāciju par pašvaldības iespējamajām finanšu saistībām Programmas 2. lotes projekta ietvaros, kā arī finanšu un ekonomiskās analīzes aprēķinus, secināms, ka dalība projektā pašvaldībai radītu būtiskas ilgtermiņa finanšu saistības uz 25 gadu apsaimniekošanas periodu, papildus projektēšanas un būvniecības periodam (Pašvaldības faktiskās finanšu saistības tiks noteiktas tikai publiskās un privātās partnerības iepirkuma rezultātā).

Papildus tam, nav iespējams ar pietiekamu pārliecību prognozēt, vai visā 25 gadu apsaimniekošanas periodā būs stabils un pietiekams pieprasījums pēc visiem 50 dzīvokļiem tieši Programmas mērķa grupā. Ja pieprasījums būs zemāks nekā plānots, pašvaldībai var saglabāties finanšu saistības arī situācijā, kad dzīvokļu faktiskā noslodze nav pilnīga. Ņemot vērā identificētos riskus, kā arī nepieciešamību nodrošināt pašvaldības budžeta ilgtspēju un finanšu saistību samērīgumu, dalība Programmas 2. lotes projektā ar pašreizējiem nosacījumiem rada nesamērīgus ilgtermiņa riskus pašvaldības budžetam un ierobežo iespējas finansēt citas autonomas funkcijas. 

Ņemot vērā iepriekš minēto, Finanšu komitejas 2026.gada 19.augusta sēdes                   protokolu Nr.8 un, pamatojoties uz Pašvaldību likuma 4.panta pirmās daļas 10.punktu, 5.panta pirmo daļu, 10.panta pirmās daļas 21.punktu, Valsts pārvaldes iekārtas likuma 10.panta trešo daļu, atklāti balsojot ar 13 balsīm par – A.Bergs, L.Gulbe, M.Ribickis, I.Brence, D.Ivanovs, A.Vurčs, J.Kudiņš, T.Ritums, I.Čukure, A.Geržatovičs, A.Lukaševics, J.Precinieks, J.Kuzmins, pret nav, atturas nav, dome nolemj: 

Neturpināt dalību publiskās un privātās partnerības programmas “Īres mājokļi Latvijas speciālistiem” 2. lotē. 
Sēdes vadītājs

